Produkti un pakalpojumi 2012. gadā (2011. g.)

Eiropols kā galvenais ES atbalsta centrs tiesībaizsardzības darbībām Operatīvais atbalsts operācijām un kopīgām izmeklēšanas grupām ietver: datu apstrādi, savstarpējas atbilstības ziņojumus, gadījumu paziņošanu, tehnisko/kriminālistikas atbalstu un ekspertīzi, mobilo biroju izvietošanu, analīzes ziņojumus, operatīvu koordināciju Eiropola galvenajā mītnē, operatīvas sanāksmes, finansiālu palīdzību u. c. Dalībvalstīm sniegtā operatīvā atbalsta summas bija ievērojami augušas, un tas apliecina iepriekšējo gadu tendenci, ar kuru saskaņā palielinās pieprasījums pēc visiem Eiropola pakalpojumiem: — atbalstīti 15 949 pārrobežu gadījumi, kas ir 16 % palielinājums salīdzinājumā ar 2011. gadu (13 697), — dalībvalstīs sāktas 645 izmeklēšanas vai arī Eiropols tās ir aktīvi atbalstījis prioritārajās noziedzības jomās, — sagatavoti 1 429 savstarpējas atbilstības ziņojumi salīdzinājumā ar 984 ziņojumiem 2011. gadā (45 % palielinājums), — sagatavoti 712 operatīvās analīzes ziņojumi salīdzinājumā ar 340 ziņojumiem 2011. gadā (109 % palielinājums), — dalībvalstu vadošie izmeklētāji un eksperti pauda lielu apmierinātību ar Eiropola sniegto analītisko un operatīvo atbalstu, — Eiropols finansiāli atbalstīja 208 operatīvās sanāksmes un 30 EMPACT (Eiropas daudznozaru platforma pret noziedzības draudiem) sanāksmes, — Eiropols finansiāli atbalstīja 30 izmeklēšanas eiro viltošanas apkarošanai, — Eiropols kā pilntiesīgs dalībnieks atbalstīja 30 (17) kopīgās izmeklēšanas grupas, — TFTP (Teroristu finansēšanas izsekošanas programmas) nolīguma 4., 9. un 10. panta īstenošana, apstrādājot visus saistītos ASV pieprasījumus un informācijas paziņojumus. Stratēģiskā analīze Stratēģiskie produkti: draudu novērtējumi, stāvokļa ziņojumi un izlūkošanas paziņojumi: — sagatavoti 14 stratēģiskie ziņojumi par organizēto noziedzību un 6 stratēģiskie ziņojumi par terorismu; piemēram, par draudu novērtējumu Rietumbalkānos, stāvokļa ziņojums par organizēto noziedzīgo grupējumu pārvietošanos, ES terorisma stāvokļa un tendenču ziņojums (TE-SAT), ziņojums par terorisma kriminālo finansējumu un dažādi organizētās noziedzības draudu paziņojumi. Eiropols kā ES kriminālās informācijas centrāle Informācijas pārvaldības struktūras, Drošas informācijas apmaiņas tīkla lietojumprogramma (SIENA), Eiropola informācijas sistēma (EIS), sadarbības biroju tīkls. — Kopā notika 414 334 operatīvo ziņojumu apmaiņa ar Drošas informācijas apmaiņas tīkla lietojumprogrammas jeb SIENA starpniecību starp Eiropolu, dalībvalstīm un trešajām personām, un tas ir 25 % palielinājums salīdzinājumā ar 2011. gadu (330 633). — 2012. gada beigās 65 % (53 %) no visiem SIENA paziņojumiem bija iesaistīts Eiropols. — Eiropola informācijas sistēma (EIS) 2012. gada beigās aptvēra 186 896(183 240) vienības; sevišķi bija palielinājusies uz personām attiecināmo vienību daļa (kas tiesībaizsardzības aspektā ir vērtīgākās un svarīgākās vienības). — Līdz 2012. gada beigām ar SIENA bija savienoti 19 dalībvalstu līdzekļu piedziņas biroji. — Unikāls tīkls, ko veidoja gandrīz 150 sadarbības koordinatori, nodrošināja dzīvo saiti starp Eiropola centrālajiem dienestiem Hāgā un 27 Eiropola valstu struktūrvienībām dalībvalstu galvaspilsētās. Viņi atvieglināja informācijas apmaiņu un sniedza atbalstu kārtējām izmeklēšanām. Eiropols uzņem arī sadarbības koordinatorus no 10 valstīm, kas nav ES dalībvalstis, un organizācijām, kas strādā kopā ar Eiropolu, pamatojoties uz sadarbības nolīgumiem. Turklāt Eiropols ir norīkojis divus sadarbības koordinatorus uz Vašingtonu (ASV) un vienu uz Interpola centrālajiem dienestiem Lionā (Francijā). Eiropols kā tiesībaizsardzības zināšanu centrs Eiropas Savienībā Eiropola ekspertu platformas, datu apmaiņas platformas un risinājumi glabāšanai, zināšanu produkti un pakalpojumi, mācības, konferences un informatīvās sesijas: — 28 Eiropola ekspertu platformu jomas ietvēra 2 663 aktīvus lietotāju kontus (12 platformas un 500 lietotāji 2011. gada beigās), — datornoziedzības apkarošanas vienība tika pastiprināta un sagatavota tā, lai no 2013. gada janvāra Eiropolā uzņemtu Eiropas Kibernoziedzības apkarošanas centru, — Prīmes palīdzības dienests, kuru izveidoja 2012. gada janvārī, pilnībā sāka darboties 2012. gada 1. aprīlī, — Eiropols palīdzēja nodrošināt 55 mācības kursus (tos organizēja Eiropols, CEPOL vai dalībvalstis), — Eiropola galvenajā mītnē tika organizēta ikgadējā lielā Eiropas Policijas konference. Ārējās attiecības Eiropols sadarbojas ar vairākiem ES partneriem, kā arī ar trešām valstīm un starptautiskām organizācijām. Informācijas apmaiņa ar šiem partneriem notiek, pamatojoties uz sadarbības nolīgumiem. Stratēģiskie nolīgumi ļauj divām iesaistītajām pusēm apmainīties ar visu informāciju, izņemot personu datus, bet operatīvie nolīgumi ļauj apmainīties arī ar personu datiem. — 2012. gada beigās bija noslēgti 20 stratēģiskie nolīgumi un 11 operatīvi nolīgumi (ar 18 valstīm, kas nav ES dalībvalstis, 10 ES struktūrām un aģentūrām un ar trim citām starptautiskām organizācijām, tostarp ar Interpolu). — Salīdzinājumā ar 2011. gadu (6 608) par 29 % (8 547) pieauga informācijas apmaiņa ar ārējiem partneriem. — Kopumā 13 operatīvās sadarbības partneriem bija tieša piekļuva SIENA (par deviņiem vairāk nekā 2011. gadā).